ફિલ્મમાં મદી બનતી રિતિકા સિંહને ભલે માધવને ફિલ્મમાં શોધી કાઢી હોય, પણ તે રિયલ ટૅલન્ટ છે. એક તો રિતિકા મિક્સ્ડ માર્શલ આર્ટસની સાચકલી ખેલાડી છે એટલે તે જ્યારે દોડે છે, પન્ચ મારે છે ત્યારે તે એકદમ જેન્યુઇન લાગે છે. ફિલ્મમાં તેનો બિન્દાસ ઍટિટ્યુડ પણ જોવો ગમે છે. આ છોકરીમાં એક રૉ સેક્સઅપીલ છે. આ કૉમ્બિનેશન તેને ઍક્શનપૅક્ડ રોલ માટે પર્ફેક્ટ કૅન્ડિડેટ બનાવી દે છે, બશર્તે તેને કોઈ સારો રોલ ઑફર થાય.